Լարս Սոբի Քրիստենսեն

**Լարս Սոբի Քրիստենսեն** (, ), նորվեգացի գրող։

## Կենսագրություն
Սոբի Քրիստենսենը ծնվել է 1953 թվականի սեպտեմբերի 21-ին Օսլոյում։ Նա հասակ է առել Օսլոյի Սկիլեբեկ թաղամասում, սակայն հետագայում երկար տարիներ ապրել է Հյուսիսային Նորվեգիայի Սորտլան քաղաքում։ Այդ վայրերը մեծ ազդեցություն են ունեցել նրա արվեստի վրա և հանդիպում են նրա գրեթե բոլոր ստեղծագործություններում։ Հետագայում նա վերադարձել է Օսլո՝ հաստատվելով քաղաքի Բլինդերն արվարձանում։ Սոբի Քրիստենսենը կիսով դանիացի է, ունի Դանիայի քաղաքացիություն (ոչ թե Նորվեգիայի), զինվորական ծառայությունն անցկացրել է Դանիայում, սակայն ստեղծագործում է նորվեգերենով։ Սոբի Քրիստենսենը սովորել է գրականություն, նորվեգերեն, արվեստի պատմություն և գաղափարների պատմություն։ 1976 թվականին լույս տեսած *«Գլուի պատմությունը»* բանաստեղծությունների ժողովածուի համար նա արժանացել է Տարեյ Վեսոսի մրցանակի լավագույն դեբյուտի համար, սակայն նրա առաջին գիրքը եղել է *«Grønt lys»* (*«Կանաչ լույս»*) բանաստեղծությունների ժողովածուն, որ նա ինքնուրույն հրատարակել էր 19 տարեկան հասակում։

Սոբի Քրիստենսենը հեղինակել է բանաստեղծությունների ժողովածուներ և պիեսներ, ինչպես նաև մի շարք ֆիլմերի սցենարներ։ Սակայն առաջին հերթին նա հայտնի է որպես պատմվածքների ու վեպերի հեղինակ։ Իր առաջին վեպը՝ *«Amatøren»*, նա գրել է իր գրական դեբյուտից մեկ տարի անց, սակայն իսկական փառքի (նաև Նորվեգիայի սահմաններից դուրս) արժանացել է միայն 1984 թվականին *«Բիթլզ»* վեպի հրատարակումից հետո։ Այդ գրքի համար Սոբի Քրիստենսենն ստացել է «Կապելեն» հրատարակչության մրցանակ։ Մի քանի տարի անց լույս է տեսել *«Գերման»* վեպը, որն արժանացել է Նորվեգացի քննադատների միության մրցանակի։

2001 թվականին (երբ լրացել է Սոբի Քրիստենսենի գրական գործունեության 25-ամյակը) հրատարակվել է *«Կիսաեղբայր»* վեպը։ Մի շարք մրցանակներից բացի վեպի համար հեղինակն արժանացել է նաև Բրագի մրցանակի () և Հյուսիսային խորհրդի գրական մրցանակի։ *«Կիսաեղբայր»* վեպը հրատարակվել է ավելի քան 200 000 օրինակով և վաճառվել աշխարհի 22 երկրներում։

Լինելով «Կապելեն» հրատարակչության կողմից լույս ընծայվող *«Signaler»* դեբյուտային ստեղծագործությունների ժողովածուի ներքին գրախոս ու խմբագիր՝ Սոբի Քրիստենսենը շատ է օգնել սկսնակ գրական գործիչներին։

Լարս Սոբի Քրիստենսենը Նորվեգիայի լեզվի ու գրականության ակադեմիայի անդամ է։

2006 թվականին նա դարձել է Սուրբ Օլաֆի շքանշանի թեկնածու, 2008 թվականին՝ ֆրանսիական Արվեստի ու գրականության շքանշանի ասպետ։ 2010 թվականին Սոբի Քրիստենսենի *«Chet spiller ikke her»* պիեսը, որ բեմադրվել է Նորվեգիայի ազգային թատրոնում, ներկայացվել է Իբսենի մրցանակի։

## Ստեղծագործություններ
* *«Historien om Gly»* (*«Գլուի պատմությունը»*) (1976) – բանաստեղծությունների ժողովածու
* *«Ordbok»*(1977) – բանաստեղծությունների ժողովածու
* *«Amatøren»* (1977) – վեպ
* *«Kamelen i mitt hjerte»* (1978) – բանաստեղծությունների ժողովածու
* *«Jaktmarker»* (1979) – բանաստեղծությունների ժողովածու
* *«Billettene»* (1980) – վեպ
* *«Jokeren»* (1981) – վեպ
* *«Paraply»* (1982) – բանաստեղծությունների ժողովածու
* *«Beatles»* (*«Բիթլզ»*) (1984) – վեպ
* *«Blodets bånd»* (1985) – վեպ
* *«Åsteder»* (1986) – բանաստեղծությունների ժողովածու
* *«Colombus ankomst»* (1986) – պիես
* *«Sneglene»* (1987) – վեպ
* *«Herman»* (*«Գերման»*) (1988) – վեպ
* *«Stempler»* (1989) – բանաստեղծությունների ժողովածու
* *«Vesterålen»* (1989) – բանաստեղծությունների ժողովածու
* *«Bly»* (1990) – վեպ
* *«Gutten som ville være en av gutta»* (1992) – վեպ
* *«Ingens»* (1992) – պատմվածքների ժողովածու
* *«Den akustiske skyggen»* (1993) – բանաստեղծությունների ժողովածու
* *«Mekka»* (1994) – դրամա
* *«Jubel»* (1995) – վեպ
* *«Den andre siden av blått. Et bildedikt fra Loften og Vesterålen.»* (1996) – բանաստեղծությունների ժողովածու (соавтор)
* *«Den misunnelige frisøren»* (1997) – պատմվածքների ժողովածու
* *«Noen som elsker hverandre»* (1999) – պատմվածքների ժողովածու
* *«Pasninger»* (1999) – բանաստեղծությունների ժողովածու
* *«Falleferdig himmel»* (1999) – բանաստեղծությունների ժողովածու
* *«Kongen som ville ha mer enn en krone»* (1999) – գիրք երեխաների համար (համահեղինակ)
* *«Under en sort paraply»* (1999) – բանաստեղծությունների ժողովածու (ընտրություն/վերջաբան՝ Նիլս Ֆրեդերիկ Դալ, )
* *«Mann for sin katt»* (2000) – գիրք երեխաների համար (Ռունի Յուհան Անդերսոնի նկարազարդումներով)
* *«Pinnsvinsol»* (2000) – բանաստեղծությունների ժողովածու
* *«Halvbroren»* (*«Կիսաեղբայր»*) (2001) – վեպ
* *«Maskeblomstfamilien»* (2003) – վեպ
* *«Sanger og steiner»* (2003) – բանաստեղծությունների ժողովածու
* *«SATS»* (2003) – պատմվածքների ժողովածու
* *«Oscar Wildes heis»* (2004) – պատմվածքների ժողովածու
* *«Modellen»* (2005) – վեպ
* *«Norske omveier — i blues og bilder»* (2005) – բանաստեղծությունների ժողովածու (Բորդ Լյոկենի () լուսանկարներով)
* *«Saabyes cirkus»* (*«Քրիստենսենի կրկեսը»*) (2006) – վեպ
* *«Den arktiske drømmen»* (2007) – լուսանկարների ալբոմ
* *«Ordiord»* (2007) – գիրք երեխաների համար (Ռունի Յուհան Անդերսոնի նկարազարդումներով)
* *«Bisettelsen»* (2008) – վեպ
* *«Visning»* (2009) – վեպ
* *«Men buicken står der fremdeles»* (2009) – բանաստեղծությունների ժողովածու (Թոմ Ստալսբերգի հետ համատեղ, Լարս Էյվինդ Բունեսի նկարազարդումներով)
* *«Bernhard Hvals forsnakkelser»* (2010) – վեպ
* *«Mit danske album»* (2010) – հուշագրություններ (դանիերեն թարգմանել է Շառլոտա Յորգենսենը)

## Norsk Utflukt
1993 թվականից Սոբի Քրիստենսենը Norsk Utflukt խմբի անդամ է, որի ելույթների ժամանակ ընթերցում է իր բանաստեղծությունները։ Norsk Utflukt թողարկել է մի շարք ալբոմներ՝

* *«Med lyset på»* (1993)
* *«Diger og gul»* (1997)
* *«Det blå arret»* (2002)
* *«Tida som går»* (2004)

## Ծանոթագրություններ

## Արտաքին հղումներ
* 

Կատեգորիա:Բանաստեղծներ այբբենական կարգով
Կատեգորիա:Նորվեգացի բանաստեղծներ
Կատեգորիա:Նորվեգացի գրողներ
Կատեգորիա:Նորվեգացի սցենարիստներ